Los bagaudas (bagaudae en latín) estioron bandas armadas d'esclavos, soldaus deshertors, bandolers y labradors sin tierra qui saqueyaban lo norueste de la Galia en los sieglos III y IV. La presión de la fiscalidat romana chunto con un empobrecimiento causau por lo enfriamiento de lo clima y los pillaches de las primeras invasions barbaras pareixen estar, pa la mes gran part ixos hombres, lo motivo de querer vivir de la rapinya. Lo nombre bagauda deriva d'una palabra gala cognata de lo bretón bagad (tropa, tropel, colla, rabera). Ciertos bagaudas se dotoron d'una organización politico-melitar. Plegoron a ocupar dos cinquenas partz de Galia en lur mes gran extensión, sobre tot en lo norueste. Lo fenomeno s'estendilló tamién a lo sud de los Pireneus arribando en la Hispania Tarraconense, especialment por lo territorio habitau por los vascons.